Diari Oficial de la Generalitat Valenciana


Sumari del DOGV 7762, del 18-04-2016 (2016/2561)

CORRECCIÓ d'errades del Decret 38/2016, de 8 d'abril, del Consell, pel qual modifica el Decret 137/2003, de 18 de juliol, del Consell, pel qual regula la jornada i l'horari de treball, els permisos, les llicències i les vacances del personal al servei de les institucions sanitàries de la Generalitat dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7762

Data del DOGV
:   18-04-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/2561


Data del document
:   18-04-2016

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * temps de descans
    * professió sanitària
    * personal contractat
    * vacances
    * funcionari
    * servei sanitari
    * jornada de treball
    * legislació
    * horari de treball
    * treball nocturn
    * permís sense sou

CORRECCIÓ d'errades del Decret 38/2016, de 8 d'abril, del Consell, pel qual modifica el Decret 137/2003, de 18 de juliol, del Consell, pel qual regula la jornada i l'horari de treball, els permisos, les llicències i les vacances del personal al servei de les institucions sanitàries de la Generalitat dependents de la Conselleria de Sanitat. [2016/2561]  
En el Diari Oficial de la Comunitat Valenciana número 7760, de 14 d'abril de 2016, ha sigut publicada la disposició de referència. Han estat detectats dues errades en aquesta publicació, que es rectifiquen com segueix.  
  
- En el paràgraf vuitè del preàmbul.  
  
On diu:  
«El Consell va decidir fer ús de l'habilitació que contenen les disposicions addicionals catorzena i quinzena esmentades pel procediment d'urgència, per mitjà de l'aprovació del Decret Llei 6/2015, de 16 d'octubre, que va incorporar els mencionats drets a la Llei 10/2010, de 9 de juliol, de la Generalitat, i, per tant, al personal a qui s'aplica. A fi que abastara també el personal estatutari, el dit Decret Llei 6/2015, va incorporar a la esmentada Llei 10/2010 una disposició addicional sisena amb el text següent»;  
  
Ha de dir:  
«El Consell va decidir fer ús de l'habilitació que contenen les disposicions addicionals catorzena i quinzena esmentades pel procediment d'urgència, per mitjà de l'articulació d'un decret llei que incorpora aquests drets a la Llei 10/2010, de 9 de juliol, de la Generalitat, d'ordenació i gestió de la funció pública valenciana, i per tant al personal a qui s'aplica. A fi que abastara també el personal estatutari, el Decret Llei 6/2015, de 16 d'octubre, del Consell, va incorporar una disposició addicional sisena amb el text següent».  
  
  
- En la disposició transitòria primera.  
  
On diu:  
«Primera. Entrada en vigor del dret a dies addicionals de vacances i dies addicionals de vacances de l'any 2015  
El dret a dies addicionals de vacances que insereix l'annex d'aquest decret, en el punt 3 de l'article 21 del Decret 137/2003, del Consell, entra en vigor l'1 de gener de 2016. No obstant això, es reconeix el dret al gaudi de fins a dos dies addicionals de vacances referits a l'any 2015, que pot sol·licitar el personal que, enguany 2016, acredite quinze o més anys de servei, el primer, i el personal amb vint o més anys de servei, el segon. El període de gaudi d'aquests dies addicionals de vacances de l'exercici 2015 arriba, excepcionalment, fins al 30 de juny de 2016»;  
  
  
Ha de dir:  
«Primera. Entrada en vigor del dret a dies addicionals de vacances i dies addicionals de vacances de l'any 2015  
El dret a dies addicionals de vacances que insereix l'annex d'aquest decret en el punt 3 de l'article 21 del Decret 137/2003, del Consell, entra en vigor en data 1 de gener de 2016. No obstant això, es reconeix el dret al gaudi de fins a dos dies addicionals de vacances referits a l'any 2015, que pot sol·licitar el personal que aquest any acredite quinze o més anys de servei, el primer, i el personal amb vint o més anys de servei, el segon. El període de gaudi d'aquests dies addicionals de vacances de l'exercici 2015 arriba, excepcionalment, fins al 30 de juny de 2016».